**Abony Város Önkormányzata**

**17/2017. (VII.03.) önkormányzati rendelete**

**a közterület-felügyelet szervezetéről és a közterületi térfigyelő rendszer működtetéséről**

Abony Város Önkormányzatának Képviselő-testülete a közterület-felügyeletről szóló 1999. évi LXIII. törvény 1. § (2) bekezdésében kapott felhatalmazás alapján, valamint Magyarország helyi önkormányzatairól szóló 2011. évi CLXXXIX törvény 13. § (1) bekezdés 17. pontjában meghatározott feladatkörében eljárva, figyelemmel az információs önrendelkezési jogról és az információszabadságról szóló 2011. évi CXII. törvény 5. § (1) bekezdés b) pontjában foglaltakra a következőket rendeli el:

**A közterület-felügyelet jogállása és szervezete**

**1. §**

(1) Abony Város Képviselő-testülete (továbbiakban: Képviselő-testület) a közterületek rendjének és tisztaságának védelme, valamint az önkormányzati vagyon értékének védelme érdekében közterület-felügyeletet hoz létre és működtet.

(2) A közterület-felügyeletet (továbbiakban: felügyelet) az Abonyi Polgármesteri Hivatal (továbbiakban: Polgármesteri Hivatal) részeként hozza létre.

**A közterületi térfigyelő rendszer működtetése**

**2.§**

1. Abony Város Önkormányzatának Képviselő-testülete a város közigazgatási területén közterületi térfigyelő rendszert (a továbbiakban: térfigyelő-rendszer) működtet.

(2) A térfigyelő rendszer az önkormányzat tulajdonát képező műszaki eszközök összessége, amelyek biztosítják a közterületi képfelvétel jogszabályban előírt módon történő rögzítését és az esetleges továbbítását.

(3) Az önkormányzat a térfigyelő rendszer üzemeltetésével és kezelésével a közterületet-felügyeletet bízza meg.

**A közterületi térfigyelő rendszer célja**

**3. §**

a) az állampolgárok biztonságérzetének növelése, a jogsértések visszaszorítása,

b) a bűnmegelőzés,

c) a rendőrség bűnüldöző tevékenységének segítése,

d) a bűnüldözésben, bűnmegelőzésben az állampolgárok személyi és vagyonbiztonságának növelésében tevékenykedő szervezetek közötti együttműködés elősegítése,

e) a közterületen található vagyon megóvása és felügyelete,

f) az általános közbiztonság növelése, a közterület tisztaságának és általános rendjének megóvása és biztosítása.

**A térfigyelő rendszer üzemeltetése és kezelése**

**4. §**

1. A kialakított térfigyelő rendszer a közterületen készült felvételeket rögzíti és megőrzi. A felvételek folyamatosan készülnek és kerülnek rögzítésre a rendszerhez tartozó számítógépen. A felvétel a rögzítés helyszínén elkövetett bűncselekmény vagy szabálysértés miatti eljárásban. más hatósági eljárásban, illetve a felvételen szereplő személy által, jogainak gyakorlása érdekében indított eljárásban használható fel.
2. A közterület-felügyelő a rögzített felvételt követő 8 (nyolc) nap elteltével haladéktalanul köteles törölni, kivéve, ha a felügyelő kezdeményezésére az eljárásra jogosult szerv vagy hatóság eljárást indított és erről a felügyelőt határidőn belül tájékoztatta. Ebben az esetben a felügyelő a rögzített felvételt az eljárásra jogosult szerv vagy hatóság részére történő továbbításig kezelheti azzal, hogy az adatkezelés időtartama nem haladhatja meg a 30 (harminc) napot.
3. A térfigyelő rendszer szervere a Városháza épületében ( a továbbiakban: Központ) helyezkedik el, a 2740, Abony, Kossuth tér 1. szám alatt.

1. A Központban kezelési feladatokat a közterület-felügyelő végezhet. A Központba a közterület-felügyelet, az ellenőrzésre jogosult személy, a rendszergazda, az adatkezelő szerv, az érintett rendőri szerv meghatalmazottja, valamint a NAIH munkatársai léphetnek be. A térfigyelő rendszer karbantartását végző külső személy a Központba csak a közterület-felügyelet jelenlétében és felügyelete mellett léphet be.
2. A közterület – felügyelet a Központban üzemeltetési naplót vezet, melybe az alábbi bejegyzések kerülnek:
3. a központba belépő, ott feladatot ellátó személyek adatainak rögzítése ( neve, rendfokozata, ha van, belépés jogcíme, tartózkodás időtartamának kezdete-vége, )
4. ellenőrzése esetén az ellenőrzés ideje, az ellenőrzés végző személy neve, az ellenőrzés témája,
5. kimentések rögzítése, eredményeinek feltüntetése,
6. egyéb észrevételek

**Záró rendelkezés**

**6.§**

1. E rendelet a kihirdetést követő napon lép hatályba.
2. Hatályát veszti az Abony Város Önkormányzat Képviselő-testületének a közterület- felügyelet szervezetéről és feladatairól valamint a Közterületi Térfigyelő Rendszer működtetéséről szóló 31/2011. (XII.08) sz. rendelete.

Kelt: Abony Város Önkormányzat Képviselő-testületének 2017. június 29-i ülésén.

**Romhányiné dr. Balogh Edit dr. Balogh Pál**

 **polgármester jegyző**

**távollétében:**

**Dévainé Kazinczy Sára**

 **alpolgármester**

Kihirdetve: 2017. július 03.

 **dr. Balogh Pál**

 **jegyző**